Document ID: /roh_data/filtered/fineweb-2-filterrobots_roh.jsonl.gz/51268

La lavour sociala da scola è en post da cunsegliaziun confidenzial, voluntari e sainza costs per unfants, per giuvenils, per persungas responsablas per l'educaziun scu er per collaboratouras e collaboratours dalla scola. Ella promova e sustigna l'integraziun dallas scolaras e digls scolars an scola e porscha sustign da dominar cun success igl mintgade (da scola). Er contribuescha ella d'impedeir, da livgier e da schliier problems socials e persunals. Ella promova la collaboraziun tranter la scola e la tgesa paterna.Purscheida lavour sociala da scolaPer scolaras e scolars:discurs singuls ed an gruppa tar chitos, problems e conflictssustign an situaziuns da stress e squitschanfermeir las atgnas cumpetenzas e las cumpetenzas socialasprojects da classa per anfermeir l'unitad dalla classaPigls genitours e per las persungas responsablas per l'eduaziun:dumondas e/u malsiertadsanfermeir la fidanza digls genitours ainten lour cumpetenzasPer persungas d'instrucziun:coaching e cunsegliaziun an dumondas socialas u probelms ainten la classa e/u cun scolaras e scolarssustigneir igl svilup d'ena cultura da scola tgi promova d'amprender antras lavour preventiva ainten las classasCasa Depuoz scu organisaziun partenariaLa transmissiun digls dueirs per l’integraziun dalla lavour sociala da scola è neida defineida agl rom dad ena cunvagnientscha da prestaziun tranter igl cumegn da Surses, cunsegl da scola & la direcziun dalla «Scola Surses» cun la Casa Depuoz. La Casa Depuoz è cotras purtadra dalla lavour sociala da scola e procurescha per cundiziuns da rom stabilas e las resursas basignevlas. La Casa Depuoz è politica- e religiousamaintg neutrala. Scu center da cumpetenza dispona ella dad experientschas cumplessivas ainten l’introducziun dalla lavour sociala da scola.L’occupaziun persunala, la connexiun digl rom ed administrativa per la lavour sociala da scola tar la «Scola Surses» succeda tar la Casa Depuoz. Vetiers totga er la garanzeia e igl svilup da qualitad.